Luqhubeka Luhlupha Udaba Lwesisekelo SombusoEzombusazwe Luqhubeka Luhlupha Udaba Lwesisekelo Sombuso Lwezi 27, 2012Ukuthumela umngane ngeEmail Luqhubeka Luhlupha Udaba Lwesisekelo SombusoWASHINGTON DC — IMDC ekhokhelwa nguMnu Welshman Ncube ithi ayisiyongxenye yesinqumo esithethwe nguMongameli Mugabe lenhloko kahulumende uMnu Morgan Tsvangirai ngoMvulo sokuthi kubunjwe ikomidi yamabandla akuhulumende womanyano ezamele ihlaziye okuhluphayo kusisekelo sombuso esitsha.UMugabe uhlangane loTsvangirai loMnu Arthur Mutambara bavumelana ukubumba ikomidi le, kwathi ekupheleni komhlangano wabo basebebizake uNcube bamtshela ngenyathelo labo.Lanxa iZanu PF leMDC zisithi kube lokuvumelana phezu kwalokhu, uNcube ubikwa alile ukwamukela ikomidi le esithi kazwisisi ukuthi ngeyani ngoba kuvele kuleManagement Committee kanye leCopac, eziyizo ezikhokhela uhlelo lokulotshwa kwesisekelo sombuso esitsha.IMDC kaNcube ikhala njalo ngokungaphathwa kuhle kukaNcube nguMnu Tsvangirai loMongameli Mugabe.Ngokungavumelani kudaba lolu, iMDC icele iSadc ngeviki edluleyo ukuthi ingenele, njalo izithunywa zayo zifikile eHarare ngoLwesibili ntambama zilanda ukuhlangana lamabandla akuhulumende ngoLwesithathu.Unobhala jikelele weMDC ekhokhelwa nguNcube, uNkosikazi Priscillar Misihairwmbwi-Mushonga, yena uthi abakungeni okuvunyelwane yiMDC-T leZanu PF.Ingxoxo loNkosikazi Priscillar Misihairambwi-Mushongahttps://www.voandebele.com/a/2200981.htmlOkuhambelana lalokhu Ingxoxo loNkosikazi Priscillar Misihairambwi-Mushonga
